

VLADA REPUBLIKE HRVATSKE

Zagreb, 21. svibnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo graditeljstva i prostornoga uređenja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ante Pranića, u vezi s primjenom Zakona o komunalnom gospodarstvu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Ante Pranića, u vezi s primjenom Zakona o komunalnom gospodarstvu - odgovor Vlade

Zastupnik u Hrvatskome saboru, Ante Pranić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17, 29/18 i 53/20), zastupničko pitanje u vezi s primjenom Zakona o komunalnom gospodarstvu.

Na navedeno zastupničko pitanje Vlada Republike Hrvatske, daje sljedeći odgovor:

Zakonom o komunalnom gospodarstvu (Narodne novine, br. 68/18 i 108/18) propisano je da se rješenje o komunalnoj naknadi donosi i ovršava u postupku i na način propisan Općim poreznim zakonom (Narodne novine, br. 115/16, 106/18, 121/19, 32/20 i 42/20, u daljnjem tekstu: OPZ).

Prema odredbama OPZ-a za iznose komunalnog dugovanja manjeg od 200,00 kuna ne provodi se ovršni postupak, a odredbe OPZ-a primjenjuju se i na sva druga pitanja koja se navode u zastupničkom pitanju i to: zastare potraživanja, prvenstva naplate, načina obračuna kamata, mogućnosti prijeboja potraživanja, otpisa dugovanja, zastare potraživanja i suspenzivnosti žalbe u ovršnom postupku.

Zastara potraživanja komunalne naknade prema odredbama OPZ-a iznosi šest godina od dana kada je zastara počela teći.

Odredbama članka 142. OPZ-a propisano je da žalba protiv rješenja o ovrsi donesenog na temelju ovršne isprave, te žalba protiv rješenja o prigovoru protiv rješenja o ovrsi donesenog na temelju vjerodostojne isprave ne odgađa izvršenje rješenja o ovrsi.

Eventualno potrebna dodatna obrazloženja u vezi s pitanjem zastupnika, dat će Predrag Štromar, potpredsjednik Vlade Republike Hrvatske i ministar graditeljstva i prostornoga uređenja.

PREDSJEDNIK

mr. sc. Andrej Plenković